

VLADA REPUBLIKE HRVATSKE

Zagreb, 23. studenoga 2023.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministartsvo vanjskih i europskih poslova |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog za prihvaćanje pokroviteljstva nad održavanjem 16. večeri članova i prijatelja Udruge i Zaklade Prsten (Zagreb, 1. prosinca 2023.) |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***Prijedlog***

 Na temelju članka 31. stavka 3. Zakona o Vladi Republike Hrvatske („Narodne novine“, br. 150/11., 119/14., 93/16., 116/18. i 80/22.) i točaka II. i III. Odluke o kriterijima i postupku za prihvaćanje pokroviteljstva Vlade Republike Hrvatske („Narodne novine“, broj 44/16.), Vlada Republike Hrvatske je na sjednici održanoj \_\_\_\_\_\_\_\_\_ 2023. donijela

**Z A K L J U Č A K**

1. Vlada Republike Hrvatske prihvaća pokroviteljstvo nad održavanjem 16. večeri članova i prijatelja Udruge i Zaklade Prsten, sukladno Zamolbi Udruge Hrvata Bosne i Hercegovine Prsten.

2. Prihvaćanjem pokroviteljstva Vlada Republike Hrvatske ne preuzima nikakve financijske obveze.

KLASA:

URBROJ:

Zagreb,

 PREDSJEDNIK

 mr. sc. Andrej Plenković

**OBRAZLOŽENJE**

Udruga Hrvata Bosne i Hercegovine Prsten uputila je zahtjev za prihvaćanje pokroviteljstva nad održavanjem 16. večeri članova i prijatelja Udruge i Zaklade Prsten, koja će se održati 1. prosinca 2023. u Zagrebu.

Udruga Prsten je osnovana s ciljem promicanja i zaštite tradicije, kulture, gospodarske suradnje i humanitarnog djelovanja, očuvanja temeljnih vrijednosti i jedinstva hrvatskoga naroda i njegovog prosperiteta. Udruga Prsten okuplja stručnjake iz svih područja života (gospodarstvo, znanost, obrazovanje i kultura) koji su porijeklom iz Bosne i Hercegovine, a žive i rade u Republici Hrvatskoj. Najznačajniji projekt Udruge, koji se provodi od 2007. godine, je stipendiranje učenika i studenata iz Bosne i Hercegovine kojima je financijska pomoć potrebna, stipendiranje djece poginulih branitelja HVO-a te osobito nadarenih učenika i studenta.

Udruga Prsten tradicionalno, početkom prosinca svake godine, organizira navedeni događaj na kojem se, između ostaloga, studentima Hrvatima u BiH i Hrvatima iz BiH koji žive u Republici Hrvatskoj uručuju ugovori o stipendiranju.

Prihvaćanjem pokroviteljstva Vlada Republike Hrvatske ne preuzima nikakve financijske obveze.